**Anexa 14**

**NOTĂ DE INFORMARE**

privind prelucrarea datelor cu caracter personal ale potenţialilor salariaţi / salariaţilor din cadrul Universităţii Maritime din Constanţa

**UNIVERSITATEA MARITIMA DIN CONSTANŢA**, denumită în continuare UMC, având CUI 2747321, instituţie publică de învăţământ superior, acreditată, înfiinţată în baza Legii nr. 113/6.02.1990 de înfiinţare a Institutului de Marină Civilă Constanţa şi H.G.R. 85/08.02.2000 prin care se schimbă denumirea instituţiei în Universitatea Maritimă din Constanţa, cu sediul principal în str. Mircea cel Bătrân, nr. 104, Constanţa 900663, judeţul Constanta, fax. 40 241 617260, tel: 40 241 664740 , website: [www.cmu-edu.eu](http://www.cmu-edu.eu), email: info@imc.ro, vă informează, prin prezenta notă, despre prelucrarea datelor dumneavoastră personale şi drepturile pe care le aveţi în calitate potenţial salariat / salariat, în conformitate cu REGULAMENTUL (UE) 2016/679 al Parlamentului European şi al Consiliului din 27 aprilie 2016 (denumit în continuare GDPR) şi legislaţia naţională privind protecţia datelor cu caracter personal.

 Această Notă de informare are menirea de a clarifica modalităţile în care UMC foloseşte datele cu caracter personal ale salariaţilor şi personalului admis să lucreze şi trebuie studiată coroborat cu Politica de protecţie şi securitate a datelor cu caracter personal a UMC.

În conformitate cu legislaţia naţională şi europeană (Regulamentul 2016/679/UE, Directiva 2002/58/CE, Legea 190/2018, Legea 102/2005, modificată, Legea 129/2018) în vigoare, UMC are obligaţia de a administra în condiţii de siguranţă şi numai pentru scopurile specificate, datele personale care îi sunt furnizate.

Categoriile de date personale care vă sunt solicitate şi supuse prelucrărilor sunt următoarele: nume, prenume, CNP, seria şi nr. CI/Paşaport, sexul, data şi locul naşterii, cetăţenia, domiciliul stabil, reşedinţa, starea civilă, semnătura, fotografia, studii, profesie, loc de muncă anterior, referinţe/recomandări, CV, starea socială specială (art.9 din RGPD), situaţia medicală specială, detalii de contact - număr de telefon personal, adresă de e-mail personală şi/sau instituţională.

UMC prelucrează datele dumneavoastră personale în scopul îndeplinirii atribuţiilor legale ce îi revin conform legii, respectiv în scopul desfăşurării activităţii într-o instituţie ce are ca obiect de activitate învăţământul universitar, servicii administrative, de sănătate şi siguranţă în conformitate cu prevederile actelor normative privind protecţia datelor cu carater personal.

**Temeiul legal al prelucrării datelor**

Legalitatea prelucrării datelor dumneavoastră cu caracter personal o reprezintă:

- articolul 6 alineatul (1) litera (b) din GDPR – prelucrare în scopuri precontractuale şi contractuale

- articolul 6 alin. (1) litera c) din GDPR - pentru îndeplinirea unei obligaţii legale care îi revin operatorului (UMC).

Legislaţia principală care guvernează raporturile universitate-salariat sunt următoarele:

* Codul Muncii, cu modificarile la zi;
* Legea 1/2011, a educaţiei naţionale, cu modificarile la zi;
* Codul Fiscal, cu modificarile la zi.

**Datele dumneavoastră personale sunt prelucrate pentru:**

- înscrierea la concursul organizat pentru ocuparea unei funcţii vacante sau temporar vacante;

- întocmirea dosarului personal necesar încheierii, executării, încetării contractului individual de muncă;

- întocmirea documentelor de personal, resurse umane, salarizare şi financiar contabile (adeverinţe, pontaje, state de salarii, declaraţii pentru ANAF, etc);

**Categorii de destinatari ai datelor cu caracter personal :**

a) Persoana vizată (salariatul);

b) Inspectoratul Teritorial de Muncă ( transmiterea „REVISAL”);

c) ANAF (declaratii nominale D112, D100);

c) Instituţii bancare (pentru virarea drepturilor salariale, contractarea unui credit, etc.)

d) Servicii de sănătate publică (Casa Naţională de Asigurări Sociale, casele de sănătate judeţene);

e) Casa Naţională de Pensii Publice;

f) Autorităţi publice centrale (MEN, Comisii ale MEN);

g) Organismele de asigurare a calităţii (ARACIS, şi cele abilitate să efectueze activităţi de verificare asupra activităţii UMC);

h) Instituţii de învăţământ superior partenere (în cazul transferurilor);

i) Poliţie, Parchet, Instanţe, in situatiile reglementate de lege.

UMC vă garantează că dezvăluirea datelor către terţi se face în baza prevederilor legale pentru categoriile de destinatari precizaţi mai sus.

**PRELUCRAREA DATELOR CU CARACTER PERSONAL SE FACE CU RESPECTAREA URMĂTOARELOR PRINCIPII**:

Legalitatea - Prelucrarea datelor cu caracter personal se face în temeiul şi în conformitate cu prevederile legale;

Confidenţialitatea - Persoanele care prelucrează date cu caracter personal au prevăzută în fişa postuluio atribuţie privind păstrarea confidenţialităţii;

Consimţământul persoanei vizate - Orice prelucrare de date cu caracter personal, cu excepţia prelucrărilor care vizează date din categoriile strict menţionate în Regulamentul nr. 679/27.04.2016 şi în Legea 190/2018, poate fi efectuată numai dacă persoana vizată şi-a dat consimţământul în mod expres şi neechivoc pentru acea prelucrare;

Informarea - Informarea persoanelor se face de către instituţia care prelucrează datele personale ale persoanei vizate;

Protejarea persoanelor vizate - Persoanele vizate au dreptul de acces la datele care sunt le sunt prelucrate, de a interveni asupra acestora, de opoziţie şi de a nu fi supus unei decizii individuale, precum şi dreptul de a se adresa Autorităţii Naţionale de Supraveghere a Prelucrării Datelor cu Caracter Personal sau instanţei de judecată pentru apărarea oricăror drepturi garantate de lege, care le-au fost încălcate;

Securitatea - Măsurile de securitate a datelor cu caracter personal sunt stabilite astfel încât să asigure un nivel adecvat de securitate a datelor cu caracter personal procesate.

**DREPTURILE PERSOANEI VIZATE**:

- Dreptul de acces – dreptul de a obţine o confirmare din partea UMC că prelucrăm sau nu datele cu caracter personal care vă privesc şi, în caz afirmativ, aveţi acces la datele respective şi la informaţii privind modalitatea în care sunt prelucrate;

- Dreptul la portabilitatea datelor – aveţi dreptul de a primi datele personale într-un format structurat, utilizat în mod curent şi care poate fi citit automat şi la dreptul ca aceste date să fie transmise direct altui operator, dacă acest lucru este posibil din punct de vedere tehnic;

- Dreptul la opoziţie – dreptul de a vă opune prelucrării datelor personale atunci când prelucrarea este necesară pentru îndeplinirea unei sarcini care serveşte unui interes public sau care are în vedere un interes legitim al operatorului. Atunci când prelucrarea datelor cu caracter personal are drept scop marketingul, aveţi dreptul de a vă opune în orice moment;

- Dreptul la rectificare – se referă la corectarea, fără întârzieri nejustificate, a datelor cu caracter personal inexacte. Rectificarea va fi comunicată fiecărui destinatar la care au fost transmise datele, cu excepţia cazului în care acest lucru se dovedeşte imposibil sau presupune eforturi disproporţionate.

- Dreptul la ştergerea datelor („dreptul de a fi uitat”) – dreptul de a solicita ştergerea datelor cu caracter personal, fără întârzieri nejustificate, în cazul în care se aplică unul din următoarele motive: acestea nu mai sunt necesare pentru îndeplinirea scopurilor pentru care au fost colectate sau prelucrate; vă retrageţi consimţământul şi nu există niciun alt temei juridic pentru prelucrare; vă opuneţi prelucrării şi nu există motive care să prevaleze legitime care să prevaleze; datele cu caracter personal au fost prelucrate ilegal; datele cu caracter personal trebuie şterse pentru respectarea unei obligaţii legale; datele cu caracter personal au fost colectate în legătură cu oferire de servicii ale societăţii informaţionale.

- Dreptul la restricţionarea prelucrării – poate fi exercitat în cazul în care contestaţi exactitatea datelor, pe o perioadă care permite verificarea corectitudinii datelor; prelucrarea este ilegală iar persoana vizată se opune ştergerii datelor cu caracter personal, solicitând în schimb restricţionarea; în cazul în care nu mai avem nevoie de datele dumneavoastră cu caracter personal în scopul prelucrării dar le solicitaţi pentru constatarea, exercitarea sau apărarea unui drept în instanţă; în cazul în care v-aţi opus prelucrării pentru intervalul de timp în care se verifică dacă drepturile legitime ale operatorului prevalează asupra celor ale dumneavoastră;

Prelucrarea datelor cu caracter personal se realizează prin mijloace automatizate şi manuale, cu respectarea cerinţelor legale şi în condiţii care să asigure securitatea, confidenţialitatea şi respectarea drepturilor persoanelor vizate.

Dacă nu sunteţi de acord cu furnizarea datelor personale corecte şi complete, UMC se află în imposibilitatea de a da curs solicitărilor dumneavoastră.

Pentru mai multe detalii şi informaţii puteţi contacta Responsabilul cu protecţia datelor cu caracter personal, direct sau la adresa dpo@cmu-edu.eu sau puteţi să accesaţi pagina de internet ale Universităţii noastre: <https://cmu-edu.eu/dpo/> .

Deasemenea, condiţiile prevederilor GDPR si a legislaţiei naţionale, vă puteţi adresa Autorităţii Naţionale de Supraveghere a Prelucrării Datelor cu Caracter Personal. Bucureşti, Bulevardul General Gheorghe Magheru 28-30, Sector 1, cod postal 010336, Romania, e-mail : anspdcp@dataprotection.ro, dpo@dataprotection.ro, Fax: +40-241-617260, Tel: +40-241-664740, Web: <http://www.dataprotection.ro>.

**DECLARAŢIE DE CONSIMŢĂMÂNT PENTRU PRELUCRAREA DATELOR CU CARACTER PERSONAL**

de cătreUNIVERSITATEA MARITIMĂ DIN CONSTANŢA

Subsemnat............................................................................................................................, cu CNP....................................................., în calitate de potenţial salariat**/**salariat **îmi exprim în mod expres liberul consimţământ, fără echivoc, lipsit de ambiguitate, pentru prelucrarea datelor mele cu caracter personal,** în scopul întocmirii documentelor legale referitoare la încheierea şi executarea contractului individual de muncă şi a celor financiar-contabile.

De asemenea, am luat cunoştinţă despre nota de informare sus-mentionată, care cuprinde aspecte referitoare la prelucrarea datelor cu caracter personal, obligaţiile operatorului şi drepturile care îmi revin conform Regulamentului nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi ale Legii 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE.

Totodată, **îmi iau angajamentul** să păstrez confidenţialitatea datelor cu caracter personal:

**a)** a **căror prelucrare o efectuez** în condiţiile legii, **sau**

**b)** **cu care vin în contact** prin ***natura postului detinut***, în virtutea atribuţiilor de serviciu, ***sau în mod accidental*** (fără legătură cu atribuţiile stabilite prin fişa postului), inclusiv după încetarea activităţii în Universitatea Maritimă din Constanţa.

Cunosc faptul că încălcarea normelor legale privind protecţia datelor cu caracter personal atrage răspunderea administrativă, disciplinară, materială, civilă ori penală, în raport cu gravitatea faptei, potrivit legii.

Prezentul document a fost întocmit în două exemplare din care unul rămâne la subsemnat\_\_\_ şi unul la UNIVERSITATEA MARITIMĂ DIN CONSTANŢA, anexat dosarului ce face obiectul prezentului consimţământ.

Data\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Semnătura........................................................

Am primit un exemplar, repezentant UNIVERSITATEA MARITIMĂ DIN CONSTANŢA

Numele şi prenumele........................................ Semnătura........................................................